Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel - "Iisrael Jumala plaanis".
Iisraeli kolme patriarhi nimed ilmnevad tihti koos.
Näiteks Aabrahami Jumal, Iisaki Jumal ja Jaakobi Jumal.
Mida võime selle kohta õppida?
Piiblis esineb väljend: Aabrahami Jumal, Iisaki Jumal, Jaakobi Jumal.
See on üksusmõiste, mis räägib isiklikust Jumalast
ja isiklikust suhtest.
Tahaksin rõhutada, et tänapäeval paljud inimesed ei taha suhet
religiooni või institutsioonidega, vaid suhet isikliku Jumalaga.
Jumalaga, kes kuulab, näeb ja vastab palvetele.
Seda näengi mõistes 'Aabrahami Jumal, Iisaki Jumal, Jaakobi Jumal'.
Tegemist on isikliku Jumalaga ja ühe rahva Jumalaga.
Kas sama mõiste esineb ka Uues Testamendis?
Täpselt sama Aabrahami, Iisaki, Jaakobi Jumala mõiste
esineb Uue Testamendi evangee- liumides Jeesuse õpetuses.
Jeesuse ja saduseride vahel leidis aset üks väga unikaalne vestlus.
Teise templi aegsed saduserid ei uskunud surnute ülestõusmisse.
Meie Issand Jeesus kasutas seda Aabrahami, Iisaki ja Jaakobi Jumala
mõistet tõestamaks, et saduserid eksisid.
Markuse evangeeliumi 12. peatükis tulid saduserid Jeesuse juurde
ja tahtsid Teda küsitleda ülestõusmise teemal.
Nad ei uskunud surnute ülestõusmisse.
Jeesus vastas neile väga teravalt ja ütles, et te eksite,
sest te ei tunne Pühakirja ega Jumala väge.
Mida nad ei teadnud? Miks nad eksisid?
Nad ei mäletanud, mis juhtus Moosesega kõrbes.
Mooses oli kõrbes lihtne karjane.
Ta oli kord keset kõrbeliiva ja nägi äkitselt põlevat põõsast.
Põõsast, mis tules ei hävinenud, kõneles Moosesega Issanda ingel.
Peame endalt küsima, kes oli see Issanda ingel?
Arvan, et see Issanda ingel oli Jeesus.
Jeesus ilmus Vana Testamendi ajal erinevates olukordades
mitmeid kordi enne oma inkarnatsiooni.
Mida Ta Moosesele ütles?
Ta ütles: "Mina olen Aabrahami Ju- mal, Iisaki Jumal ja Jaakobi Jumal."
Siin korratakse Jumala suhet igaühega individuaalselt.
Just seda Jeesus rõhutabki.
Meie Jumal ei ole surnute, vaid elavate Jumal.
Jeesus ütles, et seesama meie esiisade aegne Jumal -
Aabrahami, Iisaki ja Jaakobi Jumal, on ka kõikide usklike Jumal.
Siit jõuame ülestõusmise teema juurde.
Ülestõusmine ei esinenud vaid iidseil aegadel ja ainult juutidel.
Ülestõusmine on iga uskliku teema.
Nii et Aabrahami Jumala, Iisaki Jumala ja Jaakobi Jumala mõiste
on väga võimas.
See meenutab meile, et meie Jumal on elavate, mitte surnute Jumal.
See on usklike lootus, sest me usume ülestõusmisse,
surmajärgsesse ellu ja igavikku, et meil on lootus tulevikuks.
Iisraeli nimi anti esmalt meie esiisale Jaakobile.
Seejärel hakkab see tähistama kogu rahvast, kõiki Jaakobi järglasi.
Mida tähendab nimi 'Iisrael' Uues Testamendis?
'Iisrael' ei erine Uues Testamendis palju Vana Testamendi tähendusest.
Tal on siiski üks uus dimensioon, uus perspektiiv.
Nüüd tähendab see ka neid, kes ühinevad Iisraeliga vaimselt,
tõotuse kaudu.
Mis tõotus see on?
Kui mõtleme tõotusest Aabrahamile antud tõotuse kaudu,
näeme, et see käib alati millegi unikaalse kohta.
Aabrahamile anti poja tõotus.
Apostel Paulus räägib sellest tõotusest.
Saarale ja Aabrahamile tõotati poega.
Ka Uues Testamendis täitub üks tõotus poja kohta.
See poeg on Messias, kes puudutab kõiki rahvaid.
Apostel Paulus tahab rõhutada, et see tõotus on neile,
kes järgivad teatud veendumust ja see pole vaid juutidele,
vaid ka paganarahvastele.
Tahaksin siinkohal rõhutada, et kui usklikud teiste rahvaste seast
ühinevad usus Iisraeliga, saavad nad osaks tõotusest.
Nad ei asenda Iisraeli, vaid ühinevad Iisraeliga.
Iisraelil on oma koht ja rahvastel on oma koht.
Nad on koos üks perekond.
Vaatame, mida Paulus ütles oma kirjas Roomlastele -
Ro 9:6: "Mitte kõik, kes põlvnevad Iisraelist, ei ole Iisrael."
Mida ta sellega mõtleb?
Need, kes ei usu Iisraeli Jumalat - Aabrahami Jumalat, Iisaki Jumalat,
Jaakobi Jumalat, ei saa osa tõotusest,
sellest unikaalsest annist.
Ta ütleb, et kui teised ühinevad usus selle tõotusega,
saavad ka nemad osalisiks selles unikaalses tõotuses
kogu maailma Messia kohta.
Toimetaja: Hanna Tischer
Eestikeelne tõlge: Monika Jaaguri